A Lenin nun-y gustaba qu’un sector del KPD se consagrara a formar a les obreres alemanes n’educación sexual y matrimonial y a organizar a les prostitutes: creía que merecíen compasión, pero que sindicales y editar un periódicu pa elles yera una intolerable perda de tiempu; y echó-ylo en cara a Zetkin d’una forma pa la que daquella entá nun existíen los neoloxismos ingleses mansplaining y manterrupting, pero que consistió exactamente neso.